Dagplejerne i Hjørring er parat til at aktionere igen

Dagplejerne i Hjørring Kommune har valgt at gå i arbejde igen fra morgenstunden fredag den 12. oktober 2007, men vi vil følge udviklingen meget tæt. Sådan hedder det i en pressemeddelelse fra dagplejerne. De har strejket i to dage på grund af, hvad de opfatter en alt for stram rygepolitik - pålagt af kommunen. - Vi tror og håber at Hovedudvalgets beslutning om rygepolitiken i dagplejernes hjem bliver ændret på Hjørring Kommunes økonomiudvalgsmøde den 23. oktober 2007. - Hvis det mod vores forventning bliver en fastholdelse af Hovedudvalgets beslutning er det aftalt blandt dagplejerne at der vil blive indkaldt til et stormøde den 23. oktober 2007 om aftenen, fastslår dagplejerne.